- Па-першае, асабіста я ў Беларусі з такімі выпадкамі не сутыкаўся, па-другое для гэтага і павінен быць нармальна прапісаны, зразумелы на практыцы закон, які правільна прымяняюць. Ён бы і разводзіў тое, што называюць дэструктыўнымі арганізацыямі, каторыя наносяць шкоду, і звычайнымі рэлігійнымі арганізацыямі. Зразумела, што гэта далікатная сфера, дзе заўсёды некаму нешта не падабаецца. Калі чалавек прыхільнік адной канфесіі, то зразумела, што ён лічыць, што ўсе астатнія – шкодныя. Такое часта бывае. З другога боку шмат якія чыноўнікі лічаць, што паколькі для іх нешта – нязвыклае, то аўтаматычна гэта нясе небяспеку і шкоду. З аднога боку, гэта ад недапрацаванасці закону, а другога боку – ад недавучанасці людзей, каторыя гэтым займаюцца. Тут няма такога агульнага рэцэпту, трэба толькі зрабіць добры закон і акуратна яго прымяняць.